У мінулыя выхадныя дом Соф’і Сцяпанаўны Гмір поўніўся гасцямі, гоманам і смехам. Павіншаваць матулю з 80-годдзем на родную Століншчыну ў Луку прыехалі яе сыны і дочкі з сем’ямі. Васьмёра дзяцей выхоўваліся ў працы, таму, пакінуўшы бацькоўскую хату, змаглі знайсці ў жыцці годную справу. Хтосьці абаснаваўся ў Палтаве, хтосьці ў Брэсце, а вось сын Іван пусціў карані на жабінкаўскай зямлі і прысвяціў сябе працы жывёлавода.